L’Ajuntament de Sagunt i l’Universitat Jaume I col•laboraran en el projecte de reindustrialització del municipi
04 de febrer 2016

![Imagen 1](/media/0axpnu0m/99c_firma-convenio-uji-2.jpg)![Imagen 2](/media/3p3eeqrz/99c_firma-convenio-3.jpg)

![](/media/y22ddrcn/99c_firma-convenio-uji.jpg)  

L’alcalde de Sagunt, Josep Francesc Fernández, i el rector de la Universitat Jaume I de Castelló, Vicent Climent,  han signat aquest matí un conveni marc de col·laboració entre ambdues institucions que entre otres iniciatives possibilitara l’assessorament dels tècnics de la UJI  en el projecte de reindustrialització de la ciutat. El conveni marc té com a principal objectiu la col·laboració en activitats de mutu interès per la seua transcendència social, econòmica, educativa i cultural. Per això, una de les àrees prioritàries serà el desenvolupament local sostenible, la promoció i reindustrialització en l’àmbit local de l’Ajuntament de Sagunt, mitjançant el foment d’activitats empresarials, la cooperació, el desenvolupament agrari, el treball autònom i les mesures extraordinàries contra la desocupació. L’Ajuntament de Sagunt ha decidit col·laborar amb l’UJI perquè professorat de l’Institut de Desenvolupament Local ja havia participat en el Fons de Promoció de l’Ocupació en la primera reconversió industrial de la ciutat.

Després de la signatura, l'alcalde de Sagunt, Quico Fernández, ha agraït la col·laboració de la UJI en l'àmbit de la inserció laboral relacionada amb la indústria de Sagunt**: “La nostra ciutat està molt vinculada amb la universitat perquè molts dels nostres ciutadans estudien a la UJI i esperem que després de la signatura d'aquest conveni tinguem l'oportunitat de col·laborar en altres àmbits perquè la universitat és fonamental en la cerca de solucions als problemes que tenim en els ajuntaments, institucions i en definitiva, els problemes que tenen els ciutadans”.**

Per la seua banda el rector de la UJI, Vicent Climent, hi ha indicat que el paper de la universitat és **“col·laborar amb altres institucions en tot allò que puga de ser profit per la ciutadania i que, en aquest cas, es puga recuperar la normalitat econòmica d’una ciutat com Sagunt”.**

L’acord contempla també la col·laboració en la Seu del Camp de Morvedre; la prestació de serveis tècnics i d’assessorament; el disseny, desenvolupament i avaluació de plans especials d’actuació; la prestació de serveis docents i de formació; i l’organització i realització de congressos, seminaris, jornades o recursos docents en àrees d’interès comú per ambdues entitats.

A l’acte també hi ha participat la primera tinent d’alcalde, Teresa García, per part de l’Ajuntament de Sagunt i el vicerector d’Economia i PAS, Miguel Àngel Moliner, i tres membres del professorat del Departament de Dret del Treball, Seguretat Social, Eclesiàstic i de l’Estat: María José Mateu, promotora del conveni; Maria Victoria Camarero, directora del Departament i Fernando Vicente, de l’Àrea de Dret del Treball i Seguretat Social.

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-l-universitat-jaume-i-col-laboraran-en-el-projecte-de-reindustrialització-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-l-universitat-jaume-i-col-laboraran-en-el-projecte-de-reindustrialització-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-l-universitat-jaume-i-col-laboraran-en-el-projecte-de-reindustrialització-del-municipi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-l-universitat-jaume-i-col-laboraran-en-el-projecte-de-reindustrialització-del-municipi/)